Na temelju članka 15. stavku 2. Zakona o javnoj nabavi („Narodne novine“ broj 120/16., 114/22 i 48/26) i članka 30. Statuta Općine Gornji Bogićevci („Službeni glasnik Općine Gornji Bogićevci broj 2/21), Općinsko vijeće Općine Gornji Bogićevci na 9. sjednici održanoj 2026. donijelo je

P R A V I L N I K
o jednostavnoj nabavi i stvaranju ugovornih obveza u Općini Gornji Bogićevci
Članak 1.
Pravilnikom o jednostavnoj nabavi i stvaranju ugovornih obveza u Općini Gornji Bogićevci (u daljnjem tekstu: Pravilnik), a u svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava, propisuje se procedura stvaranja ugovornih obveza, odnosno jednostavna nabava radova, roba i usluga te nastajanje svih drugih ugovornih obveza koje su potrebne za redovan rad Jedinstvenog upravnog odjela Općine Gornji Bogićevci i Općine Gornji Bogićevci u cjelini ( u daljnjem tekstu: Općina), osim ako je za neke postupke posebnim propisom drukčije određeno.
Članak 2.
Općinski načelnik Općine Gornji Bogićevci (u daljnjem tekstu: načelnik) je kao čelnik jedinice lokalne samouprave odgovorna osoba koja pokreće postupak ugovaranja i stvaranja ugovornih obveza koje obvezuju Općinu. Potrebu za pokretanje postupka nabave radova, roba i usluga mogu iskazati te predložiti načelniku svi službenici u Jedinstvenom upravnom odjelu Općine Gornji Bogićevci (u daljnjem tekstu: Jedinstveni upravni odjel) osim ako je posebnim propisom drukčije određeno.
Sudionici u provedbi postupaka nabave i ugovaranja dužni su voditi računa o sukobu interesa te primjenjivati na odgovarajući način Zakon o javnoj nabavi, uzimajući u obzir načela javne nabave te mogućnost primjene elektroničkih sredstava komunikacije.
Članak 3.
Načelnik ili osoba koju on odredi dužna je prije pokretanja postupka ugovaranja i stvaranja ugovornih obveza obaviti kontrolu i utvrditi i izvijestiti načelnika je li pribavljanje predložene ugovorne obveze u skladu s važećim financijskim planom i planom nabave Općine za tekuću godinu te predložiti način nabave sukladno propisima.
Plan nabave donosi se u skladu s člankom 28. Zakona o javnoj nabavi za nabave jednake ili veće od 5.000,00 eura bez PDV-a.

Članak 4.
Nakon što načelnik ili osoba koju je on odredio utvrdi kako je predložena ugovorna obveza u skladu s važećim financijskim planom i planom nabave Općine, načelnik donosi odluku o pokretanju nabave, odnosno ugovaranju ugovorne obveze.
Nakon provedbe nabave ili ugovaranja drugih obveza koje obvezuju Općinu, osoba koju je načelnik odredio u svakom pojedinom slučaju, dužna je izvijestiti načelnika o fazi postupka i izvršenoj nabavi, o izvršenoj obvezi, o rezultatima koji su postignuti nabavom, odnosno ugovornim obvezama.
U skladu s Uredbom o sastavljanju i predaji Izjave o fiskalnoj odgovornosti načelnik potpisuje Izjavu o fiskalnoj odgovornosti na temelju sastavljenog Upitnika o fiskalnoj odgovornosti, a sve u skladu sa Zakonom o fiskalnoj odgovornosti.

Članak 5.
Općina je kao naručitelj (u daljnjem tekstu: naručitelj) obvezna primijeniti Zakon o javnoj nabavi za nabavu radova, roba i usluga za koje je procijenjena vrijednost jednaka ili veća od 100.000,00 bez PDV-a za radove odnosno jednaka ili veća od 50.000,00 eura bez PDV-a za robu i usluge.
Članak 6.
Nabave radova do 100.00,00 eura bez PDV-a i nabave roba i usluga do 50.000,00 eura bez PDV-a smatraju se jednostavnim nabavama te se na njih ne primjenjuje se Zakon o javnoj nabavi.
Jednostavna nabava radova uređena je na način da se:
- radovi, robe i usluge procijenjene vrijednosti do 15.000,00 eura bez PDV-a nabavljaju se narudžbenicom,
- radovi, robe i usluge procijenjene vrijednosti veće od 15.000,00 eura bez PDV-a provode se putem modula jednostavne nabave u Elektroničkom oglasniku javne nabave Republike Hrvatske (u daljnjem tekstu: EOJN RH) na sljedeći način:
- Za nabavu robe i usluga procijenjene vrijednosti do 25.000,00 eura te za nabavu radova procijenjene vrijednosti do 45.000,00 eura naručitelj provodi postupak jednostavne nabave upućivanjem poziva gospodarskim subjektima, putem EOJN RH.
- Za nabavu robe i usluga procijenjene vrijednosti veće od 25.000,00 eura te za nabavu radova procijenjene vrijednosti veće od 45.000,00 eura naručitelj provodi postupak jednostavne nabave putem javne objave u modulu jednostavne nabave EOJN RH, osim u slučajevima iznimaka propisanih Zakonom o javnoj nabavi

Članak 7.
Iznimno, naručitelj nije obvezan provesti postupak jednostavne nabave putem javne objave javnom objavom u modulu jednostavne nabave, već ga provodi upućivanjem poziva gospodarskim subjektima, putem EOJN RH:
a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:
- ako je predmet nabave stvaranje ili stjecanje jedinstvenog umjetničkog djela ili umjetničke izvedbe
- ako iz tehničkih razloga predmet nabave može isporučiti samo određeni gospodarski subjekt ili
- ako je to nužno radi zaštite isključivih prava, uključujući prava intelektualnog vlasništva
c) ako postoji iznimna žurnost uzrokovana događajima koje naručitelj nije mogao predvidjeti niti na njih utjecati.
Članak 8.
Općina je kao naručitelj u provedbi postupaka jednostavne nabave obvezna poštivati načela javne nabave iz članka 4. Zakona o javnoj nabavi, a osobito načela tržišnog natjecanja, jednakog tretmana, zabrane diskriminacije, transparentnosti i razmjernosti.
Načelo tržišnog natjecanja primjenjuje se na način da naručitelj, kad god je to moguće i razumno s obzirom na predmet nabave, osigurava sudjelovanje većeg broja gospodarskih subjekata, osobito:
- upućivanjem poziva na dostavu ponuda većem broju gospodarskih subjekata,
- javnom objavom postupka jednostavne nabave kada je to propisano ovim Pravilnikom,
- izbjegavanjem neopravdanih tehničkih specifikacija ili uvjeta koji bi mogli neopravdano ograničiti tržišno natjecanje.
Načelo jednakog tretmana i zabrane diskriminacije primjenjuje se na način da naručitelj
svim gospodarskim subjektima osigurava jednake uvjete sudjelovanja u postupku jednostavne nabave, osobito:
- dostavljanjem istih informacija svim zainteresiranim gospodarskim subjektima,
- objavom pojašnjenja i dopuna dokumentacije o nabavi na način koji osigurava da su dostupne svim gospodarskim subjektima pod jednakim uvjetima,
- izbjegavanjem tehničkih specifikacija ili uvjeta koji neopravdano pogoduju određenom gospodarskom subjektu.
Načelo transparentnosti primjenjuje se osiguravanjem jasnoće i dostupnosti informacija o postupku jednostavne nabave, osobito kroz:
- jasno i nedvojbeno definiranje predmeta nabave i uvjeta postupka u pozivu na dostavu ponuda,
- pravodobno davanje pojašnjenja ili dopuna dokumentacije o nabavi,
- dokumentiranje svih radnji u postupku jednostavne nabave,
- javnu objavu postupaka jednostavne nabave kada je to propisano ovim Pravilnikom.
Ako naručitelj tijekom postupka jednostavne nabave izmijeni ili dopuni uvjete postupka
ili dokumentaciju o nabavi na način koji može utjecati na pripremu ponuda, dužan je:
- pravodobno obavijestiti sve gospodarske subjekte koji sudjeluju u postupku,
- prema potrebi produljiti rok za dostavu ponuda kako bi gospodarski subjekti imali dovoljno vremena za pripremu ili prilagodbu ponuda.
Načelo razmjernosti primjenjuje se na način da uvjeti sposobnosti gospodarskih subjekata, tehničke specifikacije, rokovi i drugi zahtjevi budu razmjerni predmetu nabave, njezinoj procijenjenoj vrijednosti i složenosti te da ne predstavljaju neopravdanu prepreku tržišnom natjecanju.
Sve radnje u postupku jednostavne nabave moraju biti primjereno dokumentirane, uključujući osobito: poziv na dostavu ponuda, zaprimljene ponude, pojašnjenja i dopune dokumentacije, zapisnik o pregledu i ocjeni ponuda, odluku o odabiru ili poništenju postupka.
Članak 9.
Procijenjena vrijednost nabave određuje se prije početka postupka jednostavne nabave u skladu sa odredbama Zakona o javnoj nabavi i ovim Pravilnikom.
Odvojeni postupci za povezane potrebe dopušteni su samo ako za to postoje objektivni razlozi, osobito ako se radi o različitim projektima ili različitim izvorima financiranja a koji nisu usmjereni na izbjegavanje primjene propisa, ovoga Pravilnika ili odgovarajućeg financijskog praga.
Članak 10.
Naručitelj je u postupcima jednostavne nabave obvezan poduzimati mjere za sprječavanje, prepoznavanje i uklanjanje sukoba interesa sukladno odredbama članaka 75. do 83. Zakona o javnoj nabavi.
Pri provjeri i sprječavanju sukoba interesa naručitelj uzima u obzir odnos osoba koje sudjeluju u planiranju, pripremi, provedbi, pregledu, ocjeni, odlučivanju i praćenju izvršenja nabave prema ponuditelju, članu zajednice gospodarskih subjekata, pod ugovaratelju te drugom subjektu na čiju se sposobnost ponuditelj oslanja.
Prije početka postupka jednostavne nabave, odnosno najkasnije prije pregleda i ocjene ponuda, osobe iz stavka 2. ovoga članka dužne su obavijestiti općinskog načelnika o svakoj okolnosti koja bi mogla predstavljati sukob interesa.
Članak 11.
Postupak javne nabave i jednostavne nabave provode ovlašteni predstavnici naručitelja koje imenuje općinski načelnik internom odlukom.
Obveze i ovlasti ovlaštenih predstavnika naručitelja:
- priprema postupka javne nabave i jednostavne nabave: dogovor oko uvjeta vezanih uz predmet nabave, potrebnog sadržaja dokumentacije/uputa za prikupljanje ponuda, tehničkih specifikacija, ponudbenih troškovnika i ostalih dokumenata vezanih uz predmetnu nabavu,
-provedba postupka javne nabave i nabave jednostavne vrijednosti: objava u Elektroničkom oglasniku javne nabave, odnosno upućivanje poziva jednom ili više gospodarskih subjekata, putem EOJN RH, otvaranje pristiglih ponuda, sastavljanje zapisnika o otvaranju, pregledu i ocjena ponuda, rangiranje ponuda sukladno kriteriju za odabir ponuda, prijedlog za odabir najpovoljnije ponude sukladno kriteriju za odabir u uvjetima propisanim dokumentacijom/ uputama za prikupljanje ponuda ili za poništenje postupka.
U pripremi i provedbi postupka javne nabave i jednostavne nabave u slučaju kada se prikupljaju ponude, moraju sudjelovati najmanje 2 (dva) ovlaštena predstavnika, od kojih 1 (jedan) ima važeći certifikat na području javne nabave.
Članak 12.
Prikupljanje ponuda provodi se putem modula jednostavne nabave u EOJN RH upućivanjem poziva minimalno 3 gospodarska subjekata ili javnom objavom sukladno pragovima navedenih u članku 6. ovog Pravilnika.
U postupcima putem EOJN RH sadržaj poziva čine podaci uneseni u sustav i dokumenti koje sustav generira, uz dokumente koje naručitelj učitava kao priloge.
Članak 13.
Kod specifičnih predmeta nabave, osobito kod usluga održavanja, nabave rezervnih dijelova ili sličnih nabava, za stavke čije se količine ne mogu unaprijed točno odrediti naručitelj može u dokumentaciji o nabavi predvidjeti objedinjeni iznos.
Objedinjeni iznos predstavlja maksimalni iznos mogućih plaćanja bez poreza na dodanu vrijednost tijekom izvršenja ugovora te ne smije prelaziti 20 % procijenjene vrijednosti nabave odnosno procijenjene vrijednosti pojedine grupe predmeta nabave, što naručitelj naznačuje u dokumentaciji o nabavi.
Ako naručitelj koristi mogućnost ovoga članka, troškovnik se izrađuje samo za stavke za koje su količine određene ili procijenjene, a cijena ponude izračunava se i uspoređuje na temelju tih stavki.
Objedinjeni iznos ne predstavlja element za usporedbu ponuda, već služi isključivo kao ograničenje ukupnih mogućih plaćanja za stavke čije količine nije moguće unaprijed odrediti.
Članak 14.
Rok za dostavu ponuda određuje naručitelj u pozivu na dostavu ponuda, uzimajući u obzir složenost predmeta nabave i vrijeme potrebno za izradu ponude.
Rok za dostavu ponuda u pravilu ne smije biti kraći od tri (3) radna dana od dana slanja poziva na dostavu ponuda.
Kod postupaka jednostavne nabave koji se provode putem modula jednostavne nabave u Elektroničkom oglasniku javne nabave Republike Hrvatske javnom objavom, rok za dostavu ponuda ne smije biti kraći od pet (5) radnih dana, osim u opravdanim slučajevima.
Članak 15.
U slučajevima dostave ponude upućivanjem poziva gospodarskim subjektima, putem EOJN RH, poziv mora biti upućen na adrese najmanje tri gospodarska subjekta.
Iznimno, ovisno o prirodi predmeta nabave i razini tržišnog natjecanja, poziv na dostavu ponuda može se uputiti najmanje 1 (jednom) gospodarskom subjektu, u slučajevima:
- kad to zahtijevaju tehnički ili umjetnički razlozi, kod zaštite isključivih prava i na temelju
isključivih prava na temelju posebnih Zakona i dr. propisa,
- kod hotelskih i restoranskih usluga, odvjetničkih usluga, javnobilježničkih usluga, zdravstvenih usluga, socijalnih usluga, usluga obrazovanja, konzultantskih usluga,  konzervatorskih usluga, usluga vještaka, usluga tekućeg održavanja skloništa kod kojih je uvjet da ponuditelj posjeduje ovlaštenje za obavljanje poslova,
- kada je to potrebno zbog obavljanja usluga ili radova na dovršenju započetih, a povezanih  funkcionalnih ili prostornih cjelina,
- kao i u slučaju provedbe nabave koja zahtijeva žurnost, te u ostalim slučajevima po Odluci naručitelja.
Članak 16.
Postupak dostave i zaprimanja ponuda te njihova otvaranja, pregleda i ocjene provodi se putem EOJN RH.
Zapisnik o otvaranju te pregledu i ocjeni ponuda izrađuje se odnosno generira se unutar sustava EOJN RH.
Članak 17.
Komunikacija i razmjena informacija između naručitelja i gospodarskih subjekata tijekom nabave roba, radova i usluga čija je procijenjena vrijednosti jednaka ili manja od 15.000,00 eura bez PDV-a, koja se provodi izdavanjem narudžbenice, može se obavljati korištenjem elektroničkih sredstava komunikacije (elektronička pošta i druga odgovarajućaelektronička sredstva).
U postupcima jednostavne nabave roba, radova i usluga procijenjene vrijednosti veće od 15.000,00 eura bez PDV-a, komunikacija i razmjena informacija između naručitelja i gospodarskih subjekata tijekom postupka obavlja se putem EOJN RH.
Članak 18.
Naručitelj će odbiti ponudu kao neprihvatljivu ako utvrdi postojanje razloga za odbijanje propisanih ovim Pravilnikom.
Ponuda je neprihvatljiva:
a) ako je zakašnjela,
b) ako nije dostavljena putem EOJN RH,
c) ako ne ispunjava tehničke specifikacije ili druge zahtjeve predmeta nabave,
d) ako ponuditelj ne ispunjava propisane kriterije za kvalitativni odabir,
e) ako su utvrđene osnove za isključenje,
f) ako ponuditelj ne dostavi traženo jamstvo ili ono nije valjano,
g) ako ne prihvati ispravak računske pogreške,
h) ako ne dostavi prihvatljivo obrazloženje neuobičajeno niske ponude,
i) ako je ponuda protivna propisima, pozivu odnosno dokumentaciji o nabavi.
Ako je cijena najpovoljnije prihvatljive ponude veća od procijenjene vrijednosti nabave, naručitelj može nastaviti postupak i odabrati ponudu samo ako prihvat takve ponude ne dovodi do povrede pravila o financijskim pragovima, načinu provedbe postupka, obvezi provedbe postupka putem EOJN RH ili primjeni Zakona o javnoj nabavi. Razlozi za nastavak postupka moraju se posebno obrazložiti u zapisniku o pregledu i ocjeni ponuda. Razlozi odbijanja ponude navode se u zapisniku o pregledu i ocjeni ponuda te, prema potrebi, u odluci o odabiru ili poništenju.
Članak 19.
Nakon pregleda i ocjene ponuda naručitelj donosi odluku o odabiru najpovoljnije ponude ili odluku o poništenju postupka jednostavne nabave.
Odabir se može izvršiti i u slučaju dostave samo jedne valjane ponude.
Odluku o odabiru donosi općinski načelnik.
Članak 20.
U postupcima jednostavne nabave procijenjene vrijednosti veće od 15.000,00 eura, nakon dostave odluke o odabiru ponuditeljima naručitelj ne smije sklopiti ugovor o nabavi odnosno izdati narudžbenicu prije isteka roka za podnošenje prigovora propisanog ovim Pravilnikom.
Rok iz stavka 1. ovoga članka predstavlja rok mirovanja.
Ako u roku iz stavka 1. ovoga članka nije podnesen prigovor, odluka o odabiru postaje izvršna istekom roka za podnošenje prigovora.
Ako je prigovor podnesen u roku, odluka o odabiru ne može se izvršiti do donošenja Odluke o prigovoru.
Rok mirovanja ne primjenjuje se ako je u postupku jednostavne nabave zaprimljena samo jedna ponuda koja je ujedno i odabrana.
Članak 21.
U postupcima jednostavne nabave procijenjene vrijednosti veće od 15.000,00 eura,
ponuditelj koji je pretrpio ili bi mogao pretrpjeti štetu od navodnog kršenja subjektivnih prava može izjaviti prigovor.
Prigovor se podnosi općinskom načelniku u pisanom obliku putem modula jednostavne nabave u EOJN RH.
Prigovor mora sadržavati najmanje: podatke o podnositelju prigovora, oznaku postupka jednostavne nabave (evidencijski broj ili broj objave u EOJN RH), odluku naručitelja na koju se prigovor odnosi, razloge prigovora i obrazloženje.
Prigovor se podnosi u roku od pet (5) dana od dana dostave odluke o odabiru ili odluke o poništenju.
Općinski načelnik odlučuje o prigovoru u roku od pet (5) dana od dana njegova zaprimanja.
Članak 22.
Nakon što odluka o odabiru postane izvršna, naručitelj s odabranim ponuditeljem sklapa ugovor o nabavi ili izdaje narudžbenicu, ovisno o prirodi i vrijednosti nabave.
Naručitelj je obvezan osigurati praćenje izvršenja ugovora o nabavi odnosno narudžbenice, bez obzira na vrijednost nabave.
Izvršenje ugovora prati osoba ili osobe koje odlukom imenuje čelnik naručitelja, a koje su odgovorne za nadzor nad urednim i pravodobnim izvršenjem ugovornih obveza.
Ako gospodarski subjekt ne izvršava ugovorene obveze uredno ili pravodobno, osoba zadužena za praćenje izvršenja ugovora dužna je o tome bez odgode obavijestiti čelnika naručitelja ili odgovornu osobu naručitelja.
U slučaju nepravilnosti u izvršenju ugovora naručitelj može poduzeti mjere predviđene ugovorom, osobito:
- zahtijevati otklanjanje nedostataka,
- naplatiti ugovornu kaznu ili drugo ugovoreno osiguranje,
- raskinuti ugovor ako za to postoje ugovoreni ili zakonski razlozi.
Članak 23.
Naručitelj može raskinuti ugovor o nabavi ako gospodarski subjekt ne izvršava ugovorene obveze ili ih izvršava protivno ugovoru.
Prije raskida ugovora naručitelj će, ako je to moguće, pisanim putem pozvati gospodarski subjekt da u primjerenom roku otkloni utvrđene nepravilnosti.
Ako gospodarski subjekt u ostavljenom roku ne otkloni nepravilnosti, naručitelj može donijeti odluku o raskidu ugovora.
Članak 24.
Ugovor o nabavi sklopljen u postupku jednostavne nabave može se izmijeniti tijekom njegova trajanja ako se time ne mijenja bitno predmet ugovora niti narušavaju načela javne nabave.
Članak 25.
Ukoliko postupak nabave radova, roba i usluga ne podliježe postupku javne nabave s obzirom na vrijednost predmeta nabave već se radi o nabavi prikupljanjem ponuda, izravnim ugovaranjem ili narudžbenicom, tada se postupci i stvaranje obveza provodi po sljedećoj proceduri:

	Pisani obrazac prijedloga/usmeni prijedlog
	Tijekom godine.

	2.
	Provjera je li prijedlog u skladu s proračunom i planom nabave
	Službenik na poslovima za financije
	Ako DA – odobrenje sklapanja ugovora/narudžbe. Ako NE – nabava se ne provodi ili se provodi u smanjenom obujmu ako je to moguće
	3 dana od zaprimanja prijedloga

	3.
	Odluka o nabavi (narudžbi)
	Načelnik
	Pisana odluka za prikupljanje ponuda, usmeno za narudžbenice
	Prema mogućnostima proračuna

	4.
	Prikupljanje ponuda/naručivanje
	Pročelnica/komunalni redar ili osoba koju načelnik ovlasti
	Poziv za dostavu ponuda/zapisnik o otvaranju ponuda ili narudžba ako nema obveze prikupljanja ponuda
	Ne duže od 30 dana od odobrenja za nabavu.

	5.
	Odabir ponude kod prikupljanja ponuda ili poništenje postupka
	Načelnik
	Odluka o prihvaćanju ponude (ili odluka o poništenju postupka).
	Po provedbi postupka

	6.
	Narudžba/Sklapanje ugovora kod prikupljanja ponuda ili kad načelnik ocijeni da je to potrebno
	Načelnik
	Narudžbenica/Ugovor
	Po provedbi postupka



Članak 26.
U slučaju da općinski načelnik ocijeni da je potrebno, ugovor se može zaključiti i kada se roba, radovi ili usluge nabavljaju izravnim ugovaranjem odnosno narudžbenicom.
Članak 27.
Ukoliko postupak nabave radova, roba i usluga podliježe postupku javne nabave s obzirom na procijenjenu vrijednost nabave tada se stvaranje obveza provodi po sljedećoj proceduri:
	STVARANJE OBVEZA
ZA KOJE JE POTREBNA PROCEDURA JAVNE NABAVE

	Rd.br.
	AKTIVNOST
	ODGOVORNOST
	DOKUMENT
	ROK

	1.
	Prijedlog za nabavu opreme/korištenje usluga/radove
	Službenici – nositelji pojedinih poslova
	Prijedlog s opisom potrebne opreme/usluga/radova i okvirnom cijenom
	Prije pripreme god. plana nabave (ili tijekom godine za sljedeću godinu ili za tekuću godinu u skladu s mogućn. proračuna i planom nabave)

	2.
	Priprema tehničke i natječajne dokumentacije
	Projektant ili drugi stručnjak
	Tehnička i natječajna dokumentacija
	Idealno do početka godine u kojoj se pokreće postupak nabave kako bi se s nabavom moglo prije započeti

	3.
	Prijedlog za pokretanje postupka javne nabave i provjera tehničke dokumentacije
	Načelnik preispituje  stvarnu potrebu za predmetom nabave, te odobriti tehničku dokumentaciju i dokumentaciju za nabavu
	Tehnička i natječajna dokumentacija
	Tijekom godine

	4.
	Provjera usklađenosti s planom nabave
	Službenik za financije i/ili načelnik
	Ako DA – odobrenje pokretanja postupka; Ako NE – negativan odgovor za pokretanje postupka
	2 dana

	5.
	Prijedlog za pokretanje postupka
	Načelnik
	Nalog/Odluka o početku postupka
	2 dana

	6.
	Provjera tehničke i natječajne dokumentacije
	Načelnik ili ovlaštena osoba
	Ako DA – pokreće; Ako NE – vraća na doradu
	Najviše 30 dana od dana zaprimanja prijedloga za pokretanje postupka

	7.
	Pokretanje postupka javne nabave
	Ovlašteni predstavnici naručitelja
	Savjetovanje, analiza tržišta, objava natječaja
	Tijekom godine

	8.
	Praćenje postupka i završetak
	Ovlašteni predstavnici naručitelja
	Prijedlog odluke o odabiru
	Tijekom godine

	9.
	Donošenje odluke o odabiru i zaključenje ugovora (ili odluke o poništenju postupka
	Načelnik kao odgovorna osoba naručitelja sukladno Zakonu o javnoj nabavi
	Odluka i ugovor o javnoj nabavi
	Tijekom godine



Članak 28.
Stupanjem na snagu ovog Pravilnika prestaje važiti Pravilnik o jednostavnoj nabavi i stvaranju ugovornih obveza u Općini Gornji Bogićevci („Službeni glasnik Općine Gornji Bogićevci broj 8/24).
Članak 29.
Ovaj Pravilnik objavljuje se u „Službenom glasnik Općine Gornji Bogićevci“, a stupa na snagu osmog dana od dana objave.
OPĆINSKO VIJEĆE OPĆINE GORNJI BOGIĆEVCI

